|  |  |
| --- | --- |
| Európai Parlament2019-2024 | EP logo RGB_Mute |

Egységes szerkezetbe foglalt jogalkotási dokumentum

EP-PE\_TC1-COD(2021)0270

{23/11/2021}23.11.2021

\*\*\*I

AZ EURÓPAI PARLAMENT ÁLLÁSPONTJA

amely első olvasatban 2021. november 23-án került elfogadásra az (EU) 2018/1091 rendeletnek a 2021–2027 közötti időszakra szóló többéves pénzügyi keret megállapításáról szóló (EU, Euratom) 2020/2093 tanácsi rendelet szerinti, az integrált mezőgazdasági statisztikákhoz nyújtott uniós hozzájárulás tekintetében történő módosításáról szóló (EU) 2021/...európai parlamenti és tanácsi rendelet elfogadására tekintettel

(EP-PE\_TC1-COD(2021)0270)

AZ EURÓPAI PARLAMENT ÁLLÁSPONTJA

amely első olvasatban 2021. november 23-án került elfogadásra

 az (EU) 2018/1091 rendeletnek a 2021–2027 közötti időszakra szóló többéves pénzügyi keret megállapításáról szóló (EU, Euratom) 2020/2093 tanácsi rendelet szerinti, az integrált mezőgazdasági statisztikákhoz nyújtott uniós hozzájárulás tekintetében történő módosításáról szóló (EU) 2021/...európai parlamenti és tanácsi rendelet elfogadására tekintettel

(EGT-vonatkozású szöveg)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 338. cikke (1) bekezdésére,

tekintettel az Európai Bizottság javaslatára,

a jogalkotási aktus tervezete nemzeti parlamenteknek való megküldését követően,

rendes jogalkotási eljárás keretében[[1]](#footnote-1),

mivel:

(1) Az (EU) 2018/1091 európai parlamenti és tanácsi rendelet[[2]](#footnote-2) előírja, hogy a tagállamok mezőgazdasági gazdaságokhoz kapcsolódó alapvető strukturális adatokat (a továbbiakban: alapvető adatok) és moduladatokat (a továbbiakban: moduladatok) gyűjtsenek és szolgáltassanak a 2023-as és a 2026-os referenciaévre vonatkozóan.

(2) A gazdaságszerkezeti felmérések elvégzéséhez és az uniós tájékoztatási követelmények teljesítéséhez jelentős összegű finanszírozásra van szükség a tagállamoktól és az Uniótól.

(3) A tagállamok legfeljebb 75 %-os pénzügyi hozzájárulást kapnak az Uniótól a 2023-as és a 2026-os referenciaévre vonatkozó alapvető adatok és a moduladatok gyűjtésének költségeihez, figyelemmel az (EU) 2018/1091 rendeletben meghatározott maximális összegekre.

(4) Az (EU) 2018/1091 rendelet az érintett többéves pénzügyi keret teljes időtartamára meghatározza a pénzügyi keretösszeget, és rendelkezik a 2023-as és a 2026-os referenciaévben elvégzett gazdaságszerkezeti felmérésre vonatkozó, a következő többéves pénzügyi keretből a további adatgyűjtésekhez nyújtandó összeg megállapításáról.

(5) Az említett következő, a 2021–2027-es időszakra vonatkozó többéves pénzügyi keretet az (EU, Euratom) 2020/2093 tanácsi rendelet[[3]](#footnote-3) határozta meg.

(6) Az (EU) 2018/1091 rendelet szerint a 2021–2027-es időszakra vonatkozó többéves pénzügyi keretből az integrált mezőgazdasági statisztikákhoz nyújtott uniós hozzájárulás összegét a Bizottság javaslata alapján az Európai Parlamentnek és a Tanácsnak kell meghatároznia az (EU, Euratom) 2020/2093 rendelet hatálybalépését követően.

(7) A 2021–2027-es időszakra javasolt összegből csak a 2023. és a 2026. évi gazdaságszerkezeti felmérés finanszírozható, ideértve a tagállamok által szolgáltatandó adatok feldolgozásához a Bizottság által használt adatbázisok kezelésével, karbantartásával és fejlesztésével kapcsolatos költségeket is.

(8) Ezenkívül az Unióból történt kilépését követően helyénvaló törölni az (EU) 2018/1091 rendeletben az Egyesült Királyságra vonatkozó utalást.

(9) Az (EU) 2018/1091 rendeletet ezért ennek megfelelően módosítani kell.

(10) A 223/2009/EK európai parlamenti és tanácsi rendelet[[4]](#footnote-4) 7. cikkével létrehozott Európai Statisztikai Rendszer Bizottságával konzultáció történt.

(11) E rendeletnek sürgősen, az *Európai Unió Hivatalos Lapjában* való kihirdetését követő napon hatályba kell lépnie annak biztosítása érdekében, hogy a tagállamok kellő időben kapjanak finanszírozást az Uniótól ahhoz, hogy a nemzeti statisztikai intézeteik elkészíthessék a 2023-as referenciaévre vonatkozó adatgyűjtést,

ELFOGADTA EZT A RENDELETET:

1. cikk

Az (EU) 2018/1091 rendelet a következőképpen módosul:

1. A 13. cikk a következőképpen módosul:

a) a (4) bekezdés a következőképpen módosul:

i. a bevezető rész helyébe a következő szöveg lép:

„Az alapvető adatok és moduladatok 2023-as és 2026-os referenciaévre vonatkozó gyűjtésének együttes költsége tekintetében az Unió pénzügyi hozzájárulása az alábbi maximális összegekre korlátozódik:”;

ii. a c) pont helyébe a következő szöveg lép:

„c) Bulgária, Németország, Magyarország és Portugália esetében 2 000 000 EUR;”;

b) az (5) bekezdést el kell hagyni;

c) a (7) bekezdés helyébe a következő szöveg lép:

„(7) Az e cikk (2) bekezdésében említett támogatásokhoz nyújtott uniós pénzügyi hozzájárulás az 1306/2013/EU rendelet 4. cikke (2) bekezdésének d) pontja, valamint 2023. január 1-jétől az (EU) 2021/... európai parlamenti és tanácsi rendelet\*[[5]](#footnote-5)+ 5. cikke (3) bekezdésének d) pontja alapján az Európai Mezőgazdasági Garanciaalapból biztosítandó.

\_\_\_\_\_\_\_\_\_\_\_\_\_\_\_\_\_\_

\* Az Európai Parlament és a Tanács (EU) .../... rendelete (...) a közös agrárpolitika finanszírozásáról, irányításáról és monitoringjáról, valamint az 1306/2013/EU rendelet hatályon kívül helyezéséről (HL L ...).”

2. A 14. cikk (1) bekezdésének helyébe a következő szöveg lép:

„(1) A 2023-as és 2026-os referenciaévre vonatkozó adatgyűjtési program végrehajtására szolgáló uniós pénzügyi keretösszeg – beleértve a tagállamok által e rendelet alapján szolgáltatott adatok feldolgozásához a Bizottság által használt adatbázisrendszerek kezeléséhez, karbantartásához és fejlesztéséhez szükséges előirányzatokat is – 40 000 000 EUR a 2020. december 17-i (EU, Euratom) 2020/2093 tanácsi rendelet\* által lefedett időszakra.

\_\_\_\_\_\_\_\_\_\_\_\_\_\_\_\_

\* A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433. I, 2020.12.22., 11. o.).”

2. cikk

Ez a rendelet az *Európai Unió Hivatalos Lapjában* való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt

*az Európai Parlament részéről a Tanács részéről*

*az elnök az elnök*

1. Az Európai Parlament 2021. november 23-i álláspontja. [↑](#footnote-ref-1)
2. Az Európai Parlament és a Tanács (EU) 2018/1091 rendelete (2018. július 18.) az integrált mezőgazdasági statisztikákról, valamint az 1166/2008/EK és az 1337/2011/EU rendelet hatályon kívül helyezéséről (HL L 200., 2018.8.7., 1. o.). [↑](#footnote-ref-2)
3. A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433. I, 2020.12.22., 11. o.). [↑](#footnote-ref-3)
4. Az Európai Parlament és a Tanács 223/2009/EK rendelete (2009. március 11.) az európai statisztikákról és a titoktartási kötelezettség hatálya alá tartozó statisztikai adatoknak az Európai Közösségek Statisztikai Hivatala részére történő továbbításáról szóló 1101/2008/EK, Euratom európai parlamenti és tanácsi rendelet, a közösségi statisztikákról szóló 322/97/EK tanácsi rendelet és az Európai Közösségek statisztikai programbizottságának létrehozásáról szóló 89/382/EGK, Euratom tanácsi határozat hatályon kívül helyezéséről (HL L 87., 2009.3.31., 164. o.). [↑](#footnote-ref-4)
5. + Kérjük, illesszék be a szövegbe a PE-CONS 65/21 (2018/0217 (COD)) dokumentumban található rendelet számát, valamint illesszék be a lábjegyzetbe az említett rendelet számát, dátumát és közzétételi hivatkozását. [↑](#footnote-ref-5)